ועדת הכלכלה, כנסת 25, פרוטוקול מספר 297, 2024-02-12 00:00

דוד ביטן: אני רואה שיש פה משפחות חטופים

דוד ביטן:  אתם רוצים לדבר? אוקיי, קדימה, יכולים לדבר

דוד ביטן:  לפני שאני פותח את הישיבה

עינב מוזס אורבך: שוב תודה על האפשרות להגיד דברים

עינב מוזס אורבך:  אני רואה פה פרצופים שכבר איתי היום

עינב מוזס אורבך:  אני אשתמש בזה להגיד שאחד החששות שלנו כמשפחות חטופים זה שמה שאנחנו זועקים כבר ארבעה וחצי חודשים הפך למן מנטרה שעוברת לנו ליד האוזן

עינב מוזס אורבך:  ואנשים כבר מתרגלים למצב הזה והוא נעשה שגרה

עינב מוזס אורבך:  אז אם כבר שמעתם אותנו היום, בבקשה אל תתנו לזה לעבור ליד האוזן ולהיהפך לשגרה ולמשפטים שכבר שמעתם

דוד ביטן: שמענו היום הרבה זמן אפילו

עינב מוזס אורבך: קוראים לי עינב מוזס אורבך, אני הכלה של גדי מוזס, מרגישה כמו הבת שלו

עינב מוזס אורבך:  נחטף מביתו בניר עוז

עינב מוזס אורבך:  בת הזוג שלו ב-19 שנים האחרונות, אפרת כץ, נרצחה ב-7 באוקטובר

עינב מוזס אורבך:  וכמובן שיש לנו הרבה משפחות וחברים שאנחנו מכירים שנרצחו או נחטפו

עינב מוזס אורבך:       אם אני ראיתי נכון, הולכים לדבר היום בין היתר כאן, על הנחות בחשמל

עינב מוזס אורבך:  בעוד צריך לזכור שהחטופים שלנו יושבים בעזה כנראה בלי חשמל ובלי אור ובלי משהו שיחמם אותם בלילה

עינב מוזס אורבך:  לא בטוח ששמיכה יש להם או גרביים, כי הם נלקחו יחפים

עינב מוזס אורבך:  ובטח לא בגדים חמים ובטח לא אפשרות לחמם את המים ולהתקלח, אם בכלל הם התקלחו כבר ארבעה וחצי חודשים

עינב מוזס אורבך:       שלא לדבר על הנשים שעוברות שם יום יום אונס ובלי חשמל והגברים שלאט לאט נמקים שם בלי מישהו אוהב שיחזיק להם את היד ויהיה איתם בשעה הקשה הזאת

עינב מוזס אורבך:  והצעירים שכל החיים עוד לפניהם

עינב מוזס אורבך:  האבות, אני מכירה לפחות שני ילדים ששוחררו מתופת השבי ואין אמא ואבא שיחבקו אותם

עינב מוזס אורבך:  אמא שלהם נרצחה ואבא שלהם עדיין בשבי

עינב מוזס אורבך:  גבר, שאולי הוא לא בין הראשונים שישוחררו והילדים האלה לבד

עינב מוזס אורבך:       אני יותר מאשר אני כל כך דואגת לגדי, אבל אני כל כך דואגת לעתידה של המדינה שלנו

עינב מוזס אורבך:  ומה שקורה פה בשבועיים האחרונים מדאיג אותי עוד יותר

עינב מוזס אורבך:  כי התחילה פה איזה הסתה מכוונת או לא מכוונת, כך אנחנו מרגישים, נגד משפחות החטופים

עינב מוזס אורבך:  אנחנו אויבי העם פתאום נהפכים

עינב מוזס אורבך:  אנחנו רוצים שהיקירים שלנו ישתחררו, כי זאת אחריות המדינה מה שקרה וזה שהם שם

עינב מוזס אורבך:  אבל מציגים את זה כאילו לא אכפת לנו מהביטחון והחיים של 9 מיליון האזרחים במדינה

עינב מוזס אורבך:  כאילו שאם נעצור עכשיו את הלחימה ונשחרר אותם ה-7 באוקטובר הבא מעבר לפינה

עינב מוזס אורבך:  זאת אומרת שלא אכפת לכם ממה שקורה כאן

עינב מוזס אורבך:  וזה שקר גס וזה עיוות המציאות

עינב מוזס אורבך:  אני תושבת המועצה האזורית אשכול, ההורים שלי ושל בעלי בקיבוצים על הגבול ואני במושב

עינב מוזס אורבך:  אני לא יכולה לחזור לגור שם אם המציאות הביטחונית לא תשתנה

עינב מוזס אורבך:  נכון, אין מנוס מפעולה צבאית

עינב מוזס אורבך:  אבל השגנו הישגים בפעולה הצבאית הזאת

עינב מוזס אורבך:  צריך עכשיו לעצור ולהשיג את ההישג הנוסף שעדיין לא השגנו וזה שחרור החטופים בחיים

עינב מוזס אורבך:  אתם שופכים עליהם, כל המדינה, כל יום עוד כף של חול ועוד כף של חול

עינב מוזס אורבך:  הם שוכבים שם בחול חיים ואנחנו קוברים אותם חיים

עינב מוזס אורבך:       אין שום צורך לדון בהנחות בארנונה, חשמל whatever אם החברה שלנו תתפרק

עינב מוזס אורבך:  אני אמרתי את זה גם בוועדות הקודמות

עינב מוזס אורבך:  לכאורה מדינת ישראל המשיכה לתפקד מאז ה-7 באוקטובר מבחינה פיזית, כלפי חוץ

עינב מוזס אורבך:  בפנים החברה שלנו מפורקת, מתה, גוססת ומדממת

עינב מוזס אורבך:  ואנחנו שום מבצע צבאי, מוצלח ככל שיהיה, לא יכול לתקן את החברה שלנו ואת מה שנעשה לה ב-7 באוקטובר אם החטופים לא יחזרו

עינב מוזס אורבך:  זה באמת אות קין לדורי דורות, גם אם זה נשמע לכם סיסמה

עינב מוזס אורבך:       חמותי שוחררה בפעימה הראשונה

עינב מוזס אורבך:  ומבחינתי היום הכי מרגש היה לא כשאני ראיתי אותה, כשהילדים שלי, הנכדים שלה, באו וראו אותה

עינב מוזס אורבך:  זה היה ביום הראשון, אז היו להם עדיין הרבה חברים שחטופים

עינב מוזס אורבך:  לראשונה אחרי חודשיים ראיתי את ניצוץ התקווה בעיניים שלהם, שהמדינה החזירה להם את סבתא

עינב מוזס אורבך:  וימים אחרי זה המדינה החזירה להם את החברים שלהם בחיים

עינב מוזס אורבך:  וזה ניצוץ התקווה שאתם צריכים, מחויבים להחזיר יחד איתנו לכל אזרחי מדינת ישראל

עינב מוזס אורבך:  ואין מה לעשות, חייבים לעצור את הלחימה

עינב מוזס אורבך:  כי כולנו יודעים, עמוק עמוק בפנים כולנו יודעים שהם לא ישרדו שם והם לא יישארו בחיים

עינב מוזס אורבך:  ויהיו לזה השלכות הרות גורל על הביטחון האישי והלאומי של כל האזרחים

עינב מוזס אורבך:  כי כמו שאמרתי, ביטחון אישי ולאומי וחברתי לא קונים רק בהצלחות צבאיות

עינב מוזס אורבך:  צריך לעצור ואת ההשלמות הצבאיות או הביטחוניות לעשות אחר כך

עינב מוזס אורבך:       רק משפט אחרון

עינב מוזס אורבך:  אני באמת מבקשת מכם, לא יודעת כל אחד פה מה התפקיד שלו, אם הוא בתוך הכנסת, לא בתוך הכנסת

עינב מוזס אורבך:  מבחינתי כל אחד פה הוא שליח ציבור, כי הוא מכיר עוד אלפי אנשים במדינה הזאת

עינב מוזס אורבך:  תהיו איתנו במאבק הזה, כי זה על דמותה של המדינה הזאת, זה לא רק על היקירים שלנו

עינב מוזס אורבך:  ואל תתנו לאף אחד להפחיד אתכם

עינב מוזס אורבך:  השואה הבאה לא תקרה עם תעצור עכשיו הלחימה

עינב מוזס אורבך:  ואת זה המון אנשי ביטחון אמרו לנו

עינב מוזס אורבך:  תודה

דוד ביטן: עוד מישהו רוצה לדבר?     

עינב מוזס אורבך: צריך לעבור למעשים, נגמרו לנו המילים, עכשיו צריך לעבור למעשים

עינב מוזס אורבך:  תודה רבה

דוד ביטן: תודה רבה לכם

דוד ביטן:  אני פותח את הישיבה בנושא המשך דיון, הצעה לדיון מהיר "עשרות אלפים הזכאים להנחות בתשלום חשבון החשמל לא מקבלים אותם" של חה"כ סימון מושיאשוילי, יסמין פרידמן, יוסף עטאונה וניסים ואטורי

דוד ביטן:       אנחנו כבר בעצם קיימנו פה דיון על זה ושמענו את האנשים

סימון מושיאשוילי: באנו בעצם לשמוע את משרד המשפטים

דוד ביטן: עלתה סוגיה שיש לה השפעה על הטיפול של חברת החשמל לגבי עצם קבלת נתונים מכל מיני גופים

דוד ביטן:  מתברר שמשרד המשפטים לא מאשר לחברת החשמל לקבל אישור של גוף ציבורי על מנת שהוא יוכל לקבל מידע באופן עצמאי

דוד ביטן:  זה העניין

דוד ביטן:  אז גם תסבירו לי מה הכוונה פה גוף ציבורי

דוד ביטן:  ואכן הסברתי את משרד המשפטים לראות איך פותרים את הבעיה הזאת

דוד ביטן:  לא נראה לי הגיוני שחברה ממשלתית לא יכולה לקבל אישור ממשרד המשפטים לצורך קבלת מידע

דוד ביטן:  משרד המשפטים פה?      

רומי קאופמן: רומי קאופמן ממשרד המשפטים

רומי קאופמן:  קודם כל חשוב לי לציין, אני אשמח שגם הרשות תתייחס לזה

דוד ביטן: איזה רשות?     

רומי קאופמן: רשות החשמל

רומי קאופמן:  בעצם אנחנו לא היינו בדיון הקודם שהתנהל פה

רומי קאופמן:  אז כל הזכאים להנחות, חברת החשמל מקבלת את כל המידע שהיא צריכה לגבי הזכאים להנחות מביטוח לאומי ומשאר הגופים

דוד ביטן: אבל מה המשמעות של לקבל, הוא יענה, הוא אמר שלא

דוד ביטן:  אבל מה המשמעות של גוף ציבורי בעניין הזה

רומי קאופמן: לא, רגע, אני רק רוצה לעשות סדר

רומי קאופמן:  כי הנושא של הדיון כאן ומה שהבנתי גם בפעם הקודמת, היה הזכאים להנחות לפי החוק

דוד ביטן: כן

דוד ביטן:  אבל עלתה בעיה שקשורה לעניין הזה

דוד ביטן:  שבלי זה, אם זה יהיה לו אז הוא יוכל לקבל את המידע הרבה יותר מהר

שלום דנינו: החוק מחייב את ביטוח לאומי להעביר את הרשימה?     

רומי קאופמן: נכון

רומי קאופמן:  והדברים האלה עוברים

רומי קאופמן:  אני אשמח שתרחיבי, מהרשות

עידית ימיני: אני עידית ימיני מרשות החשמל

עידית ימיני:  ביטוח לאומי, צבא הגנה לישראל והאגודה לניצולי השואה מעבירים לחברת החשמל אחת לחודש רשימות של זכאים

עידית ימיני:  וחברת החשמל מחילים את זה באופן אוטומטי על זכאים שמונה החשמל רשום על שמם

דוד ביטן: כן, אבל למה לא עונים על השאלה? מה המשמעות של גוף ציבורי מבחינת חברת חשמל?     

רומי קאופמן: אז קודם כל היה חשוב להגיד את זה, רק לגבי מי שזכאי להנחות

דוד ביטן: בסדר

דוד ביטן:  בישיבה הקודמת, זה לא קשור רק לביטוח לאומי

רומי קאופמן: ובלי קשר לזה, אנחנו קיבלנו פנייה שהיא נוגעת לא לזכאים להנחות לפי החוק

רומי קאופמן:  היא נוגעת לטיוב השירות שחברת חשמל רוצה לעשות לגבי קבוצות אוכלוסיות מסוימות

רומי קאופמן:  וכל קבוצת אוכלוסייה בנפרד אנחנו בחנו את הצורך ואנחנו בחנו גם את האפשרות להכיר בחברת החשמל כגוף ציבורי

נרמין ברהום: נרמין ברהום, גם ממשרד המשפטים

דוד ביטן: אבל הם לא גוף ציבורי בפני עצמו?      

נרמין ברהום: יש לנו הרבה גופים במדינה שצריך לבחון רגע אם הם באמת גוף ציבורי לעניין חוק הגנת הפרטיות

נרמין ברהום:  חברת החשמל היא אחת החברות האלה, גם חברות הביוב והמים לצורך העניין

נרמין ברהום:  ובאמת הגיעה אלינו פנייה מחברת החשמל להכיר בהם כגוף ציבורי

דוד ביטן: שנדחתה

נרמין ברהום: לא נכון, ממש לא

נרמין ברהום:  אנחנו נמצאים בשיח

דוד ביטן: מה אמרתם בישיבה הקודמת?     

מאיר פעיל: עדיין לא קיבלנו תשובה

נרמין ברהום: זה לא נכון

קריאה: המנכ"ל אומר שלא קיבל תשובה

מאיר פעיל: בוודאי שלא

מאיר פעיל:  אני כבר נמצא שנה ושלושה חודשים

דוד ביטן: רגע, תסביר

דוד ביטן:  הם אומרים אתה מקבל מביטוח לאומי, אז מה אתה רוצה?     

נרמין ברהום: אני בשיח מול הלשכה המשפטית, יחד עם רומי

שלום דנינו: מה הערכה שלכם, בזמן שאתם תסיימו את הבדיקה ותגדירו אותו כגוף ציבורי? בואו נעשה את זה פשוט, כי זה מה שמעניין אותנו

רומי קאופמן: חשוב גם להדגיש שההגדרה כגוף ציבורי זה לא איזה הגדרה כללית

רומי קאופמן:  זו הגדרה שנוגעת לעניינים ספציפיים

רומי קאופמן:  ואנחנו נשאלנו לגבי קבוצות אוכלוסייה ספציפיות

דוד ביטן: אבל חברת החשמל היא החברה הכי גדולה במשק מבחינת חברה ממשלתית

דוד ביטן:  היא דרגה 10, נכון?     

מאיר פעיל: 10

מאיר פעיל: 1

דוד ביטן: 10

דוד ביטן: 1

דוד ביטן:  מעל 10

דוד ביטן:  הם משרתים, הם נותנים טיפול במסגרת הזאת כאילו מדוב4 פה באיזה זרוע של ממשלת ישראל

דוד ביטן:  מה הבעיה לתת להם? אני לא מבין למה יש בעיה עם זה

רומי קאופמן: פשוט לפי החוק צריך לבחון את זה לצרכים הספציפיים

רומי קאופמן:  זה לא איזה שהיא הגדרה כללי כגוף ציבורי, אנחנו בוחנים את זה

רומי קאופמן:  אנחנו לא סירבנו

דוד ביטן: כי מבקר המדינה גם התייחס לעניין שלא כולם מקבלים את ההנחות שמגיע להם

רומי קאופמן: לא, אבל זה עניין אחר

דוד ביטן: בגלל הנושא של המידע

רומי קאופמן: מי שזכאי להנחות, שוב אני חוזרת למה שהתחלתי

רומי קאופמן:  מי שזכאי להנחות כל המידע מתקבל אצל חברת החשמל וזה עניין אחד

שלום דנינו: ואיך נוצר פער?     

רומי קאופמן: לגבי עניינים של טיוב שירות, נשאלנו, ההכרה של חברת החשמל כגוף ציבורי, לענייני טיוב שירות, על אוכלוסיות ספציפיות

רומי קאופמן:  וזה באמת משהו שאנחנו בוחנים אותו

שלום דנינו: כמה זמן להערכתך אתם יכולים?     

רומי קאופמן: זה משהו שנעשה, אגב, הייתה לנו ישיבה גם עם נציגי חברת החשמל, עם נציגי רשות החשמל

שלום דנינו: ואחרי כל הפגישות האלה, מתי להערכתך יהיה?     

דוד ביטן: הם הגישו לפני שנתיים את הבקשה, אנחנו לא מדברים פה על משהו שהגישו לפני חודש

דוד ביטן:  אתה יכול לספר לנו למה אתה צריך את הגוף הציבורי? כי אתה טוען שאין לך את כל הנתונים ולכן אתה לא יכול לתת במהירות לכולם את השירות הזה של ההנחה

מאיר פעיל: ברשותך, כבוד יושב-הראש

מאיר פעיל:  אחד, כמו שציין חה"כ שלום דנינו, זה לא מאתמול ולא לפני חודש, כבר קרוב לשנתיים

מאיר פעיל:  אני בעצמי במהלך התקופה הקצרה שאני משמש כמנכ"ל החברה שלחתי שני מכתבים למיטב זיכרוני, עם מצורפים בזאת כל המכתבים שקדמו לכך

מאיר פעיל:  מכתבים ארוכים, מפורטים, מהלשכה המשפטית שלנו

מאיר פעיל:  שכל בן אדם סביר מן היישוב שקורא אותם פשוט זועק לשמיים ולא מבין למה לא נותנים לחברת החשמל את הכלים ואת הנתונים לבצע את החתכים הנדרשים כדי לתת לכל מי שזכאי לקבל הנחה או פטור מתשלום חשמל לתת לו את זה

מאיר פעיל:  מה אנחנו נעשה עם הנתונים? מה, אני אמסחר איתם? מה אני אעשה איתם, ריבונו של עולם

מאיר פעיל:  אנחנו רוצים באמצעות הנתונים לתת לאנשים את מה שמגיע להם בדין

מאיר פעיל:  לשם כך צריך נתונים

דוד ביטן: הם אומרים שאתה מקבל את זה מביטוח לאומי

מאיר פעיל: שנייה, שמעתי, שמעתי

מאיר פעיל:  המבקר בעצמו אמר שאנחנו לא מיישמים הלכה למעשה את מה שהמחוקק קבע

מאיר פעיל:  נו, איך אני אעשה אם אין לי את הנתונים? אגב, כדאי שתדעי, שאלמלא זה שאני באתי מהביטוח הלאומי, לא מתוך זה שביטוח לאומי לא רצה לתת

מאיר פעיל:  הם לא נתנו את הנתונים, הם לא נתנו את כל הנתונים

מאיר פעיל:  כדאי שתדעו את זה

מאיר פעיל:  אני לחצתי ועשיתי כל שלאל ידי כדי לקבל את הנתונים, כדי לממש את מה שהמחוקק קבע

מאיר פעיל:       עכשיו אני אומר, אתם לא רוצים שחס וחלילה אולי נעשה כל מיני דברים לא ראויים עם הנתונים, תגבילו אותנו, מה הבעיה? אבל תנו לנו את האפשרות לקבל את הנתונים לטובת עם ישראל

מאיר פעיל:  לטובת הזכאים

מאיר פעיל:  מה אתם מסתירים שם, מה בעיה? עכשיו, יש טופס א' המפורסם

מאיר פעיל:  זו פרוצדורה לא נורמלית, עם בירוקרטיה

מאיר פעיל:  כמובן סליחה, אנחנו אין לנו בירוקרטיה

מאיר פעיל:  הכוונה עם בירוקרטיה מטורפת על כל צעד ושעל, כדי לקבל את הנתונים

מאיר פעיל:  למה? למה שלא יעבירו את הנתונים בצורה שוטפת מעבר למה שלכאורה מחייב כרגע הדין, שנוכל לעשות חתכים ולמצוא את אותן אוכלוסיות שלא מקבלות את ההנחה ואת הפטור

מאיר פעיל:  מה לעשות?      

דוד ביטן: איזה אוכלוסיות?     

מאיר פעיל: אני לא יודע, אני לא יודע מי האוכלוסיות

דוד ביטן: הם אומרים שאתה מקבל את זה מביטוח לאומי

שלום דנינו: אבל יש פער

מאיר פעיל: הם יכולים להגיד מה שהם רוצים

שלום דנינו: אבל יש פער באנשים שמקבלים

דוד ביטן: שלום, הוא צריך להגיד את זה

שלום דנינו: לא, אבל זה עלה בדיון

מאיר פעיל: תראה, ההבדל בינינו לבין משרד המשפטים שאנחנו מבצעים

מאיר פעיל:  ואנחנו נמצאים בממשק ישיר עם הציבור

מאיר פעיל:  וכשהציבור לא מקבל את מה שמגיע לו הכתובת היא רק חברת החשמל, ובצדק רב

מאיר פעיל:  אבל אנחנו לא נמצאים במקום שבו נמצאים אנשי משרד המשפטים

מאיר פעיל:  אנחנו רוצים כלים כדי לבצע את מה שאתם קבעתם

מאיר פעיל:  רוצים לתת להם מה שמגיע להם

מאיר פעיל:  אני אספר לך סיפור, בביטוח לאומי בנובמבר 2020 דאגתי, אז הייתי המנכ"ל, להעביר חקיקה שמחייבת גופים מסוימים להעביר לנו מידעים באופן שוטף אחת לחודש

מאיר פעיל:  אתה יודע מה יצא מזה? שאוכלוסייה גדולה קיבלה זכויות בלי שהיא ידעה שבכלל מגיעה לה

מאיר פעיל:  לשם אנחנו חותרים

מאיר פעיל:  אני לא צריך לגרום לבן אדם ללכת ולהתרוצץ ממקום למקום ולחזר על הפתחים כדי לקבל את מה שמגיע לו

מאיר פעיל:  שיביאו את הנתונים

מאיר פעיל:  אני רוצה לתת

דוד ביטן: איזה חתכים אתה צריך לעשות שאין לך אותם היום?     

מאיר פעיל: יש פרמטרים שעל פיהם קבעתם מי זכאי לקבל מה מחברת החשמל

מאיר פעיל:  מבחינת הנחה, מבחינת פטור מתשלום, יש בג"ץ רוזנצוויג משנת ינואר 2022 שגם כן אמר דברים בנושא הזה

מאיר פעיל:  אנחנו צריכים ליישם את זה

מאיר פעיל:  אני לא יודע ליישם דבר מה בלי שיש לי את ה- database הרלוונטי

מאיר פעיל:  אבל אני שואל את מה שאתה שאלת, מה המניעה לתת, ריבונו של עולם, לחברת החשמל, את האפשרות לקבל את הנתונים הרלוונטיים לתפקוד השוטף שלה, כדי לבצע את מה שהמחוקק כאן, בכנסת, לא במשרד המשפטים, כאן בכנסת קבע

מאיר פעיל:  מה הבעיה לתת את זה? אנחנו מתחננים

מאיר פעיל:  תבין את האבסורד, אנחנו מתחננים לקבל נתונים כדי לתת לאנשים את מה שמגיע להם

מאיר פעיל:  נראה לך סביר?     

עידית ימיני: אני חייבת להגיד משהו

עידית ימיני:  אתם מקבלים את הנתונים לפי התקנות, מכל המשרדים ומכל הגופים שצריכים לתת לכם

עידית ימיני:  הבעיה של המיצוי שהמבקר הצביעה עליה, נכון, יש קצת תת מיצוי

עידית ימיני:  יש משפחות שיש בהן שני זכאים, זכאים לקבל פעם אחת

עידית ימיני:  יש כל מיני גורמים שאחראים לאי המיצוי ולא נתונים

דוד ביטן: מאיפה את?     

עידית ימיני: מרשות החשמל

דוד ביטן: אני לא מבין את זה אבל

מור חלוץ: אני רוצה להתייחס, אפשר? מור, חברת החשמל

דוד ביטן: אם זה הפתרון, אז שיתנו את זה, רק לצורך הדבר הזה

מאיר פעיל: אין בעיה, אני מסכים

מאיר פעיל:  שרשות החשמל תוציא את המסמכים למי לתת למה

מאיר פעיל:  שלא יטיפו לנו מוסר

עידית ימיני: אתם מקבלים את זה

מאיר פעיל: הם גיבורים גדולים, הם יביאו את הנתונים - - - אין גבול לחוצפה

שלום דנינו: את יכולה להגיד לנו כמה שעוני חשמל הם בתת קבלה? כפי שאת מגדירה? מה המספר, שמייצר את הפער הזה

מור חלוץ: לא, אבל אנחנו מפספסים פה את העניין

מור חלוץ:  אם היינו מקבלים את הנתונים הדיון הזה היה מתייתר

מור חלוץ:  הרי נושא הדיון זה עשרות אלפים זכאים להנחות שלא מקבלים

מור חלוץ:  אם היינו מקבלים את כל הנתונים לא היינו צריכים להיכנס לדיון הזה

מור חלוץ:  אתם אומרים אנחנו צריכים את הנתונים רק לטיוב השירות

מור חלוץ:  גם לטיוב השירות, אל תזלזלו בזה

שלום דנינו: עשרות אלפים זה לא מקרים ששני בני זוג רשאים

מור חלוץ: אחר כך נגיע לדוח מבקר על השירות בחברת חשמל

מור חלוץ:  למה לזלזל גם בזה?     

דוד ביטן: אני בדרך כלל להצעה לסדר לא צריך לעשות שתי ישיבות

דוד ביטן:  אנחנו עשינו כי הבנו שהבעיה היא זה ניוד הנתונים האלה לחברת החשמל

דוד ביטן:  אני חושב, אני לא יודע למה רשות החשמל פה באה מלמעלה בעניין הזה

דוד ביטן:  יש לכם אינטרס שחברת החשמל תיתן בדיוק כמו שחברת חשמל

עידית ימיני: אנחנו ממש לא באים מלמעלה

דוד ביטן: זה נראה לי ככה

עידית ימיני: היינו וביקרנו בכל כך הרבה מקומות כדי להבין איך זה עובד ברווחה

עידית ימיני:  אפילו ברווחה עצמה לא כולם מכירים את כולם

דוד ביטן: בסדר, נכון

עידית ימיני: לא כולם רוצים להזדהות, לא כולם רוצים להיות נזקקים

דוד ביטן: אני לא מתייחס רגע לדוח מבקר המדינה

דוד ביטן:  זה באמת לא מעניין אותי מה הוא כתב, כי הוא אפילו לא טרח לבוא לפה לדיון להסביר את עצמו

דוד ביטן:  אבל בגדול, לא טרח כי הוועדה לביקורת המדינה לא אישרה לו משום מה, לא יודע למה

דוד ביטן:  אז היה לנו פה ניגוד בינינו לבין ועדה לביקורת המדינה ובינינו לבין מבקר המדינה

דוד ביטן:  הוא הציף בעיה

דוד ביטן:  צריך לטפל בה

דוד ביטן:  בלי קשר, אנשים זכאים לא רק שהם צריכים לדעת מי האנשים שמגיע להם, אבל גם המהירות שהם צריכים לדעת וגם על השינויים שיש באופן קבוע

עידית ימיני: זה אחת לחודש, אין יותר מהיר מזה

דוד ביטן: הרי מה הבעיה פה? זה לא שיש להם נתונים והם מחזיקים את הנתונים האלה לכל החיים

דוד ביטן:  כל שנה יש שינויים בנתונים האלה

שלום דנינו: את יכולה להעיד על עשרות אלפים האלה שהם לא זכאים? את יכולה להגיד כזה דבר?     

עידית ימיני: לא, אני יכולה לומר

שלום דנינו: אז לא שווה לבדוק?     

עידית ימיני: קודם כל, אנחנו בודקים תמיד

שלום דנינו: אבל זה מילים כלליות, בבקשה

עידית ימיני: אני יכולה לומר שיש משפחות שיש בהם מספר זכאים

מור חלוץ: מה ההבדל בין חברת חשמל לרשות המים כגוף ציבורי? רשות המים מוגדרת כגוף ציבורי, מה ההבדל?     

שלום דנינו: מדברים על עשרות אלפי משפחות זכאיות

עידית ימיני: אבל הגוף הציבורי לא קשור אליי

מור חלוץ: מה ההבדל בין חברת חשמל לרשות המים? תסבירי לי

דוד ביטן: לא חושב שהוויכוח שלנו זה עם רשות החשמל

דוד ביטן:  אתם, ההיפך, צריכים לתמוך בבקשה הזאת

דוד ביטן:  אבל אני אומר, משרד המשפטים

סימון מושיאשוילי: אז תעבירו לו את החומר

עידית ימיני: הנתונים לא בידינו

סימון מושיאשוילי: כן, אבל אתם אומרים מכל מיני סיבות למה הוא לא צריך לקבל אותם

עידית ימיני: כל הנתונים עוברים

עידית ימיני:  כל הנתונים הקיימים שיודעים עליהם עוברים

דוד ביטן: אני מבקש, כפי ההתרשמות שלי הבעיה זה העברת הנתונים באופן קבוע, כל מיני חתכים

דוד ביטן:  יש כפילויות

דוד ביטן:  צריך לעבוד על זה

דוד ביטן:  אני חושב שמגיע להם לקבל גוף ציבורי

דוד ביטן:  לגבי הנתונים האלה

דוד ביטן:  אני לא מדבר עכשיו על גוף ציבורי לגבי כלל העולם

דוד ביטן:  וזה לא דבר שצריך לקחת שנתיים

דוד ביטן:  אתם צריכים לסיים את זה במהירות, לתת להם את הדבר הזה

דוד ביטן:  את יודעת? לתת להם את זה כדי שהוא לא יבוא, הוא או מנכ"ל אחר במקומו ויאשים את כל העולם

דוד ביטן:  אם יהיו לו את הנתונים אז הוא יצטרך לתת את זה

דוד ביטן:  ולא תהיה לו סיבה להגיד למה לא נתתי

דוד ביטן:  זה לא ביקורת אליו, אלא באופן כללי

דוד ביטן:       אני חושב שאתם צריכים, משרד המשפטים, לתת, לעשות את זה מהר, לתת להם את האישור הזה, כדי שהדברים האלה יבואו על תיקונם

דוד ביטן:  היא צודקת, אם למקורות יש גוף ציבורי למה להם לא?      

שלום דנינו: קאופמן, את לוקחת על עצמך לסיים את זה?      

סימון מושיאשוילי: אני יכול להגיד משהו, סליחה?     

דוד ביטן: ניתן לך, אל תדאג

דוד ביטן:  אתה לא היית בישיבה הקודמת שכבר עשינו דיון כללי

דוד ביטן:  אנחנו צריכים קודם כל לפתור את הבעיה ואחר כך נעשה דיונים

סימון מושיאשוילי: אם נפתור את הבעיה למה אני צריך לדבר, תגיד לי?      

עידית ימיני: אני אוסיף שהם הוכרו כגוף ציבורי - - -     

סימון מושיאשוילי: קודם כל, אני חושב שתכלית החוק, שהם אומרים שהם מעבירים את זה גוף ציבורי, תכלית החוק היא כדי שלא תהיה פה גניבת נתונים על ידי גוף פרטי

סימון מושיאשוילי:  ולכן כשחברת חשמל מבקשת את זה, אני לא חושב ששפיגל רוצה עכשיו לבוא ולסחור בנתונים ולכן ראוי לתת לו אותם

סימון מושיאשוילי:  ואם רשות החשמל בעד לעזור לאנשים שמגיעה להם הנחה, אז תנו לו את הנתונים

סימון מושיאשוילי:  משרד המשפטים צריך לאשר אני מבין

סימון מושיאשוילי:  אבל אתם, כמו שהוא אמר, באים מלמעלה ואומרים שכן צריך או לא צריך

סימון מושיאשוילי:  צריך

סימון מושיאשוילי:  כמו שמקורות מקבלים, גם הם צריכים לקבל

סימון מושיאשוילי:  אנחנו ישיבה אחת יותר ידי כדי לעזור לאנשים

סימון מושיאשוילי:  מי שמגיעה לו הנחה, צריך לקבל הנחה

דוד ביטן: חשבתי שאתה רוצה לדבר על הבסיס, לא על הדבר הזה

דוד ביטן:  עכשיו אני רוצה לדעת תוך כמה זמן משרד המשפטים אתם תסיימו את העבודה שקשורה בזה

רומי קאופמן: הם הוכרו כגוף ציבורי לעניין העברות מידע ספציפיות

דוד ביטן: הוכרו כבר? הם לא קיבלו שום תשובה

מאיר פעיל: לא קיבלתי כלום

מאיר פעיל:  מה שאני מקבל, גברתי, מה שאני מקבל מהביטוח הלאומי אני הולך על כל הפרוצדורה של טופס א

מאיר פעיל: א

מאיר פעיל:  עושה את מה שעושה כולם

מאיר פעיל:  אני לא צריך אתכם בשביל זה

דוד ביטן: גברתי, הוא צריך לקבל אישור, לא בצורה הזאת שאת מדברת

דוד ביטן:  מה זה, חברת החשמל זה אדם פרטי שרוצה לקבל מידע? מה קורה לכם?      

רומי קאופמן: לא, לא

רומי קאופמן:  כל גוף ציבורי, גם משרדי הממשלה היום, מחויבים לעבור דרך פרק ד' לחוק הגנת הפרטיות, שהוא מחייב כל גוף ציבורי שמבקש מידע מגוף ציבורי אחר לעמוד בתנאים ספציפיים

שלום דנינו: אז תעבירו אותם

רומי קאופמן: לא, זה לא מיוחד לחברת החשמל

רומי קאופמן:  גם משרד המשפטים, כשהוא צריך מידע כדי לתת שירות

דוד ביטן: אז למה מקורות הכרתם בה כגוף ציבורי?      

רומי קאופמן: לצרכים הספציפיים

דוד ביטן: אז גם הם

דוד ביטן:  מה, זה מלחמה בינינו?      

סימון מושיאשוילי: אז אני חושב שאין מחלוקת, היא מוכנה, בוא היא תמסור לך את זה

דוד ביטן: לא, היא לא מוכנה, זה כל העניין

עידית ימיני: זה בדיונים פשוט, זה הכול

דוד ביטן: מה דיונים, כמה דיונים? תגידי לי, רשות החשמל, את צריכה לתמוך בבקשה הזאת

שלום דנינו: רשות החשמל משמשת, אני משתגע מכם

שלום דנינו:  אתם רשות החשמל, את צריכה ללחוץ אותנו

עידית ימיני: אנחנו לוחצים

שלום דנינו: לא, את לא לוחצת, את לא לוחצת

מאיר פעיל: לא עשיתם שום דבר בנושא

מאיר פעיל:  שום דבר לא עשיתם בנושא

שלום דנינו: זה פשוט מדהים לשמוע אותך, מדהים

דוד ביטן: מה קורה לך? אני לא מבין מה קורה לכם?      

נרמין ברהום: איזה מידע אתם צריכים שאתם לא מקבלים היום וממי?     

דוד ביטן: הוא כתב לכם שני מכתבים על זה, לא?     

רומי קאופמן: המידעים האלה הם מידעים שגם אם הם מוכרים כגוף ציבורי, וזו הבחינה שלנו מולכם, אנחנו הכרנו בכם כגוף ציבורי לצורך עניין אזרחי בתיקים

רומי קאופמן:  אבל כדי לעשות את השירות הזה אתם צריכים באמת מקור סמכות בדין

דוד ביטן: את רוצה שאנחנו נכתוב, אני אגיד לך מה

דוד ביטן:  אנחנו פשוט נוציא הודעה לציבור לכל אלה שלא מקבלים הנחה שחושבים שיש להם הנחה ולא מקבלים, שיפנו לרשות החשמל ולמשרד המשפטים

מאיר פעיל: אני אפנה את כולם

מאיר פעיל:  אין בעיה, אני אפנה את כל מי שלא קיבל למשרד המשפטים ולרשות החשמל, שיבואו אליכם בטענות

שלום דנינו: לפי מה שאת אומרת אתם אדישים למי שפונה אלייך

עידית ימיני: הם פונים

עידית ימיני:  עשרות אלפי פניות אני מקבלת

עידית ימיני:  ודווקא אני מטפלת בזה

עידית ימיני:  אני בודקת את זה מול הביטוח הלאומי, יש תקנות מפורשות

דוד ביטן: לא, לא, אבל לא 10 פניות

דוד ביטן:  את תקבלי עשרות אלפי פניות

מור חלוץ: את כל ה-90,000 אתם לא מקבלים

דוד ביטן: אתם ומשרד המשפטים, נראה אתכם גיבורים גדולים

רומי קאופמן: הפנייה למשרד המשפטים לא נוגעת

עידית ימיני: הלוואי והיינו מזהים את האנשים האלה

עידית ימיני:  אנחנו רוצים לתת בדיוק כמוכם

שלום דנינו: אז הנה, הוא רוצה לזהות אותם בכוחות עצמו

שלום דנינו:  הוא מבקש רק אישור

עידית ימיני: אז אנחנו בעד

שלום דנינו: תודה רבה, ממש

דוד ביטן: לא, לא, את לא בעד

דוד ביטן:  את תומכת במשרד המשפטים, זה מה שאת עושה

עידית ימיני: מה אני?     

מאיר פעיל: שפיך וליבך יהיו שווים

מאיר פעיל:  אל תצחקי כשאת אומרת שאת בעד

מאיר פעיל:  לא עשיתם שום דבר בנושא הזה

מאיר פעיל:  אנחנו מתמודדים מול האוכלוסייה, לא את

עידית ימיני: רומי, לא עשינו שום דבר? אולי תשאל את גרשון אם עשינו משהו

מאיר פעיל: אני יודע מה אתם עשיתם, כי אני כתבתי את המכתבים

עידית ימיני: הוא יודע את הפגישות שהיו

עידית ימיני:  היועץ המשפטי שלך - - -     

מאיר פעיל: בואי, בואי, תקשיבי

מאיר פעיל:  לשבת ולבלבל את המוח, אני מניח שזה מה שאתם עושים

מאיר פעיל:  אנחנו הוצאנו מכתבים ובמכתבים פירטנו בצורה מלאה את הנתונים שאנחנו זקוקים להם

עידית ימיני: לצעוק ולדבר לא יפה זה לא עוזר לאף אחד מאתנו, סליחה

דוד ביטן: טוב בואו, רבותיי, אני אגיד לכם את האמת, אני באמת לא מבין את הוויכוח

מאיר פעיל: כאילו מדובר במדינות שונות

דוד ביטן: ואני חושב שרשות החשמל צריכה לעשות בעניין ולא להיות מלמעלה

עידית ימיני: רשות החשמל ממש עוזרת וממש בעד

דוד ביטן: אני אומר מה דעתי פה, את יכולה לא להסכים איתי

דוד ביטן:  אנחנו קובעים שחברת החשמל, על מנת לעמוד ביעדים שהחוק קבע, צריכה לקבל אישור גוף ציבורי

דוד ביטן:  כך התרשמנו, שהם צודקים בטענה

דוד ביטן:  לצורך קבלת נתונים על מנת לעשות את העבודה שלהם מהר ולספק את הצרכים של האוכלוסייה

שלום דנינו: הוא יכול רגע בסוגריים להגיד איזה נתונים, כדי שזה ייכתב בפרוטוקול? איזה חתך של פרטים?     

דוד ביטן: ואני מצפה ממשרד המשפטים לעשות את זה מהר

דוד ביטן:  אני חושב שתוך חודש אתם יכולים לתת תשובה

דוד ביטן:  לא צריך על כל דבר שלוש-ארבע שנים כדי לדון בבקשה

דוד ביטן:  עם כל הכבוד לכולם

דוד ביטן:  אני אומר לך את האמת, אנחנו פה מעירים הערה, כמו מבקר המדינה פה, לרשות החשמל

דוד ביטן:  היא צריכה לעמוד במשימה ולעזור לחברה ולא ללכת נגדה

דוד ביטן:  זה הכול

דוד ביטן:  אני אומר את זה

שלום דנינו: לא התרשמנו ככה

שלום דנינו:  סליחה, אני לא אומר את זה בשביל להתנגח בכם

שלום דנינו:  אבל מהערות הביניים שלכם זה לא נשמע ככה

עידית ימיני: לגבי המיצוי, כל הנתונים שיש חברת החשמל מקבל

עידית ימיני:  הלוואי והיינו יודעים ורוצים לדעת, בדיוק כמוכם, מיהם עוד הזכאים שלא מקבלים

שלום דנינו: הנה, שפיגלר עונה לכם

עידית ימיני: שפיגלר מבקש את הדבר הזה בשביל השירות

עידית ימיני:  אני מבינה מה עומד מאחורי זה

שלום דנינו: לא, לא בשביל השירות

שלום דנינו:  לא בשביל השירות, את לא שומעת מה הוא אומר

מור חלוץ: יש 90,000 אנשים שלא מקבלים את מה שהם זכאים

מור חלוץ:  זה לא רק בשביל השירות

מור חלוץ:  תקראי את הכותרת לדיון

מור חלוץ:  אתם כאילו מתעלמים

עידית ימיני: איך תזהי אותם בלי ביטוח לאומי? את חייבת תקנות של ביטוח לאומי

מור חלוץ: אז אני רוצה

מור חלוץ:  אני רוצה לדעת על נפטרים, אני רוצה לדעת גיל

עידית ימיני: נפטרים יעזרו לך במיצוי? איך נפטרים יעזור לך במיצוי?     

דוד ביטן: כך אני מתרשם

דוד ביטן:  זו ההתרשמות שלי, כך התרשמתי מהדיון

דוד ביטן:  ואני אומר חד וחלק, עוד 30 יום עוד פעם ישיבה

דוד ביטן:  אני מבקש תשובה של משרד המשפטים לעניין הזה

דוד ביטן:  רשות החשמל שתעזור למשרד המשפטים

שלום דנינו: האמת היא שזו בכלל אחריות רשות החשמל לארגן את זה

דוד ביטן: אני לא רוצה לאיים פה

דוד ביטן:  אנחנו ברגע שהבעיה הזאת לא תיפתר אנחנו נכתוב מכתב למבקר המדינה, אנחנו הוועדה, עם הסיכום שלנו, שאנחנו רואים אחריות לא רק לחברת החשמל, גם לרשות החשמל ומשרד המשפטים בעניין הזה

רומי קאופמן: אני יכולה רגע להעיר משהו?      

דוד ביטן: זה לא יסתיים בזה

דוד ביטן:  עם כל הכבוד לכללים האלה שאתם נותנים כל הזמן, חברת החשמל זה שלוחה של המדינה, עם כל הכבוד

דוד ביטן:  אני לא מבין את העניין הזה

דוד ביטן:  אני לא מבין מה ההתייחסות אליהם כאילו הם גוף חיצוני שצריך לקבל מכות כל היום

דוד ביטן:  מה זה הדבר הזה?      

רומי קאופמן: אני יכולה להעיר משהו? אני רומה שוב להדגיש, אני פתחתי בזה ופשוט חשוב לי מאוד להדגיש, כי אני מרגישה שהדברים לא הובהרו בצורה מדויקת

רומי קאופמן:  הסוגייה של זכאים להנחות על פי החוק זה סוגיה שלא פנו לגביה למשרד המשפטים

רומי קאופמן:  והמידע, לפי מה שנמסר לנו, עובר

דוד ביטן: אז הנה, עכשיו שמעת שלא

דוד ביטן:  משרד המשפטים, אני לא הולך עכשיו לעשות מזה אישיו ולפנות לזה ולזה

דוד ביטן:  אני נותן 30 יום שהדברים ייפתרו

דוד ביטן:  נפתרו? אין בעיה

דוד ביטן:  אני אומר לך את דעתי האישית

דוד ביטן:  דעתי האישית, מהדיון הזה, ואני חיצוני

דוד ביטן:  למה אני עושה את הדיון הזה עוד פעם ועוד פעם? כי הנושא הזה של אנשים קשיי יום שמגיעה להם הנחה חשוב לי

דוד ביטן:  אחרת אם היו כולם פה בהרצליה פיתוח לא הייתי מתייחס לזה

דוד ביטן:  הם יודעים לשמור על הזכויות שלהם, יודעים לפנות, יודעים לשלם, יודעים הכול

דוד ביטן:  הכול בסדר

דוד ביטן:  מדובר באנשים קשיי יום

דוד ביטן:  אני חושב שאנחנו כן צריכים לתת יד לעניין הזה

דוד ביטן:  ועם כל הכבוד למבקר המדינה, אני פחות מתרשם מהעניין הזה

דוד ביטן:  הוא העלה בעיה, בעיה צודקת

דוד ביטן:  באמת יש בעיה פה

דוד ביטן:  אז רשות החשמל צריכה לעשות את מה שהיא עושה ולא לעמוד על רגליים אחוריות לטובת משרד המשפטים

דוד ביטן:  היא צריכה לעזור

דוד ביטן:  עכשיו, אם אתה לא פנית בסוגייה הזאת למשרד המשפטים אז זה לא בסדר גם

מאיר פעיל: השאלה לא אם

מאיר פעיל:  כבוד יושב-הראש, לא רק שפניתי, בדרך כלל יש לי זיכרון טוב למה שאני כותב

דוד ביטן: אתה רק המנכ"ל, אתה לא יועץ משפטי

מאיר פעיל: לא, אני כתבתי את זה ואני אחראי על מה שאני כותב

מאיר פעיל:  לא מוציא דבר בחתימתי מבלי שאני מעיין בו ועובר עליו ומטפל בו

מאיר פעיל:  כתוב בצורה מפורשת לשם מה אנחנו צריכים את הנתונים

מאיר פעיל:  וכתוב בצורה מפורשת שזה לטובת הענקת הזכויות לכלל התושבים שהם נמצאים על שולחנה של חברת החשמל

מאיר פעיל:  אני רוצה להשיב, עוד מכתב היא הביאה לי

מאיר פעיל:  30

מאיר פעיל: 7

מאיר פעיל: 2023, לחילופין ביקשנו להכיר בחברת החשמל כגוף ציבורי ולא לצורכי קבלת מידע ספציפי אודות אוכלוסיות או קבוצות מסוימות, הכול כפי שפורט בהרחבה בפניות שבסימוכין

מאיר פעיל:  שים לב מה הפניות בסימוכין: מה-9

מאיר פעיל: 1

מאיר פעיל: 2022

מאיר פעיל:  מה-18

מאיר פעיל: 4

מאיר פעיל: 2023, מה-20

מאיר פעיל: 7

מאיר פעיל: 2022

מאיר פעיל:  שמע, על מה אנחנו מדברים כאן? אנחנו רוצים לתת לאנשים את מה שמגיע להם

מאיר פעיל:  ואגב, אין לך מושג כמה אתה צודק

מאיר פעיל:  כי אתה יודע מי אלה שהם זכאי השלמת הכנסה? זה אותם אנשים שאין להם כלום, הם בקושי שורדים

מאיר פעיל:  אתה יודע מי אלה שהם חיילים בודדים בארץ שאין להם אף אחד? הם חלק מהאוכלוסיות

מאיר פעיל:  יש כאן אוכלוסיות ניצולי שואה שיום יום המספר שלהם רק מצטמצם

מאיר פעיל:  על מה אנחנו מדברים? אנחנו רוצים את המידע

דוד ביטן: כיוון שמדובר באוכלוסיית קשת יום שמגיע לה והיא לא מקבלת, לא כולם, מקבלים חלק, אני לא אומר שלא

דוד ביטן:  אנחנו צריכים לעשות את הכול, אנחנו ואתם, כדי להקל

דוד ביטן:  החברה אומרת אני לא יכולה לעמוד במשימה בגלל העניין הזה, הם אומרים את זה במפורש

דוד ביטן:  אז אם זה המצב, אז תעזרו להם לעמוד במשימה

דוד ביטן:  אם צריך לתת להם אישור מיוחד רק לנתונים הספציפיים האלה, לא לגבי כל הדברים בעולם, אז תנו להם

דוד ביטן:  ואני חושב ש-30 יום זה מספיק זמן כדי לסיים את העניין הזה, באמת

שלום דנינו: ואני מאמין שגם משרד המשפטים רוצה בזה

שלום דנינו:  אני רואה אתכם, אני לא חושב שליבכם קשה או אטום או משהו כזה

רומי קאופמן: כולם בעד

שלום דנינו: ברור, אז יאללה

נרמין ברהום: אבל בדיוק זה

נרמין ברהום:  הפנייה שהגיעה אלינו לגבי מידע

דוד ביטן: אז תעשה להם פנייה חדשה

מאיר פעיל: זה לא אמת

מאיר פעיל:  אני לא רוצה להגיד שקר

שלום דנינו: לא נורא

שלום דנינו:  נתחיל, נעשה סטרטר וב-30 ימים נסיים

דוד ביטן: אל תביא לי

דוד ביטן:  מה שהם אומרים, תעשה להם פנייה מיוחדת עכשיו, חדשה

דוד ביטן:  ותוך 30 יום הם יסיימו את הדיון הזה, זה הכול

שלום דנינו: מסכימים?     

דוד ביטן: מסכימים לזה?     

נרמין ברהום: אנחנו כמובן מסכימים לזה

נרמין ברהום:  אם צריך מידע ספציפי כדי שחברת חשמל תוכל להעניק הנחות לאנשים שכיום הם לא מקבלים

דוד ביטן: אז תנו להם את זה

נרמין ברהום: ברור

נרמין ברהום:  אבל הפנייה הזאת לא הגיעה אלינו

דוד ביטן: אז עכשיו היא תגיע

נרמין ברהום: אנחנו קיבלנו פניות על מידעים אחרים

דוד ביטן: היא תגיע אליכם תוך שבעה ימים

מאיר פעיל: לא, מחר

דוד ביטן: שבעה ימים תגיע

דוד ביטן:  30 יום אחרי זה תקבלו החלטה

דוד ביטן:  דיון הבא עוד 40 יום, כדי שיהיה זמן לכל זה

דוד ביטן:  תודה רבה

דוד ביטן:  הישיבה נעולה

מארק דכטיאר: רגע, אפשר להגיד משהו?      

דוד ביטן: מי אתה?     

מארק דכטיאר: לי קוראים מארק, אני מנהל אגף כלכלה בשלטון האזורי

דוד ביטן: למה אני צריך לשמוע אותך?     

מארק דכטיאר: בתפקיד הקודם שלי הייתי סגן מנהל אגף הגבייה בעיריית תל אביב

מארק דכטיאר:  כל מערך ההנחות היה תחתיי

מארק דכטיאר:  אני יכול להגיד לכם שיש לנו הנחות דומות להנחות של חברת חשמל, אפילו כפולות ומכופלות

מארק דכטיאר:  מדובר על ספר

מארק דכטיאר:  ואני דחפתי לכיוון כבר לפני שמונה שנים על הנחות יזומות

מארק דכטיאר:  יש לנו ממשקים עם ביטוח לאומי

מארק דכטיאר:  יש לנו כרטיסים חכמים שאנחנו נכנסים לתוך האזורים האישיים של התושבים ומוציאים את הנתונים

מארק דכטיאר:  יש לנו ממשקים עם משרד הביטחון, אנחנו מקבלים את כל הזכאים לנכה צה"ל

מארק דכטיאר:  את כל בעלי הגמלאות מביטוח לאומי, זקנה וקצבה וממשרד הפנים את הנפטרים ואת קרובי המשפחה

מארק דכטיאר:  וממשרד הרווחה הוצאתי את כל העולים, קליטה את כל העולים ורווחה את כל העיוורים

מארק דכטיאר:  כל ההנחות האלה אנחנו נותנים אותם באופן יזום, הבן אדם לא צריך להגיד, לא לפנות, לא שום דבר

מארק דכטיאר:       היו לי בזמנו שיחות, לפני שש שנים, שבע שנים, עם בחור בשם אורן הלמן, היה סמנכ"ל שירות

מארק דכטיאר:  נתתי לו הכול, אמרתי לו בואו תדחפו את זה

מארק דכטיאר:  טפסים מקוונים שהתחלנו להקים

מארק דכטיאר:  אני לא רואה שיש היום בחברת חשמל טפסים מקוונים

מארק דכטיאר:  לא באזור האישי, לא באתר וחבל

מארק דכטיאר:  אתם מטרידים את האנשים, חבל

מארק דכטיאר:  גם המוקד, מה שקראתי, של 300 שניות, שמדובר על שש דקות המתנה ממוצעת

מארק דכטיאר:  זה אומר שאחד קיבל שירות אחרי שתי דקות ואחד קיבל אחרי 15 דקות

מארק דכטיאר:  אין דבר כזה

מארק דכטיאר:  אני לדוגמה היה אצלי מוקד טלפוני שהיה תחתיי, הגדלנו את האנשים

מארק דכטיאר:  הכנסנו כל מיני עזרים טכנולוגיים

מארק דכטיאר:  הנגשת שיחות

מארק דכטיאר:  אחרי שתי דקות הבן אדם עובר אוטומטית למוקד מענה

מארק דכטיאר:  לוקחים ממנו את הפרטים

מארק דכטיאר:  חוזרים אחרי 24 שעות מטפלים בזה

מארק דכטיאר:  יותר מזה, עושים לו תקליט

מארק דכטיאר:  הוא בחר בנתב בקשת הנחות

מארק דכטיאר:  אומרים לו אדוני, כדי שלא תמתין בקו יש לנו תקליט, תלחץ על 1 תקבל לינק שמפנה אותך לתוך האזור המקוון, לתוך כל ההסברים

מארק דכטיאר:  כל הדברים על מנת למנוע את ההמתנה הזאת

מארק דכטיאר:  חבל על הזמן

מארק דכטיאר:  יש אוכלוסיות שלא מודעות לזה, אימהות חד הוריות שפנינו אליהם באופן יזום

מארק דכטיאר:  עיוורים, עולים, ביטוח לאומי, גמלאות, קצבאות נכות, 70%, 100%

מארק דכטיאר:  הכול מטופל בלי שיגיעו

מארק דכטיאר:  הכול מקבלים מאיתנו S

מארק דכטיאר: M

מארק דכטיאר: S קיבלת את ההנחה שלך בתחילת השנה

מארק דכטיאר:  וזהו, זה המטרה של כולם, לתת את השירות הכי טוב

מארק דכטיאר:       אני לא יודע מי הבחור ומה הוא עושה, אבל אני אספר לך סיפור שכך היה

מארק דכטיאר:  שאני הייתי בביטוח הלאומי אנחנו דחפנו את הרשויות המקומיות לקבל את כל המידע שנוגע להנחות ופטורים מארנונה לזכאים

מארק דכטיאר:  אני דחפתי להם את המידע בדיוק כשהדברים התנהלו כמו שאתם ציינתם כאן

מארק דכטיאר:  שכל האנשים, גם אלה שלא יודעים מה הם צריכים ללכת ולעשות יקבלו אוטומטית את ההנחה מבעוד מועד ולא אחרי שהם נמצאים במצב של טרחה ושל טרטור אין סופי כדי לקבל את מה שמגיע להם בדין

מארק דכטיאר: אין בעיה

מאיר פעיל: לא, אני לא דיברתי אליך

מאיר פעיל:  אני מדבר אליהם

מאיר פעיל:  אני אומר להם מה שנעשה בביטוח הלאומי, אנחנו דחפנו את המידע של הביטוח הלאומי לרשויות המקומיות

מארק דכטיאר: הייתם קצת קשים

מאיר פעיל: לא היינו

מאיר פעיל:  בוא, בוא, אני לא יודע מי אתה

מאיר פעיל:  בוא, אני לא רציתי להגיב על מה שאתה אמרת, אם אתה אומר שהיינו קשים, תגיד במה

מאיר פעיל:  תגיד במה

מארק דכטיאר: עד שקיבלנו את הכרטיסים האלקטרוניים, כרטיסים חכמים להיכנס לתוך האתרים האישיים, להוציא את הטפסים

מארק דכטיאר:  אישה מבוגרת, יוצאת אתיופיה, לא מדברת

מאיר פעיל: לא, בוא תגיד מה, תגיד ספציפית, אני לא מבין מה אתה אומר

מארק דכטיאר: כרטיסים חכמים להיכנס לאתר האישי

מאיר פעיל: למה? אני לא אתן לך להיכנס לאתר האישי של בן אדם פרטי, מה זאת אומרת?      

מארק דכטיאר: נתת לנו

מאיר פעיל: לא, מה פתאום

מאיר פעיל:  רק אם הייתה לך הרשאה

מאיר פעיל:  נראה לך שאני אתן למישהו הרשאה להיכנס לאתר האישי שלך? אני לא יודע על מה אתה מדבר

מארק דכטיאר: אני אתן לך דוגמה אחת

דוד ביטן: טוב, מספיק

דוד ביטן:  תודה רבה

שלום דנינו: זה לא נושא הדיון

דוד ביטן: הישיבה הסתיימה